**NOTĂ DE FUNDAMENTARE**

|  |
| --- |
| **Secţiunea 1****Titlul prezentului proiect de act normativ****HOTĂRÂRE****privind aprobarea bugetului de venituri şi cheltuieli pe anul 2025****Societăţii Naţionale "Aeroportul Internaţional Timişoara - Traian Vuia " - S.A.,****aflată sub autoritatea Ministerului Transporturilor și Infrastructurii** |
| **Secţiunea a 2 – a****Motivul emiterii actului normativ** |
| 1. **Descrierea situaţiei actuale**

Ministerul Transporturilor și Infrastructurii are sub autoritate, societăți cu capital unic sau majoritar de stat, în conformitate cu prevederile anexei nr. 2 lit. E la Hotărârea Guvernului nr. 370/2021 privind organizarea și funcţionarea Ministerului Transporturilor și Infrastructurii. Pentru acestea, conform prevederilor Legii societăţilor nr. 31/1990, republicată, cu modificările și completările ulterioare, este necesară aprobarea prin Hotărârea Adunării Generale a Acționarilor a proiectului bugetului de venituri și cheltuieli, iar conform prevederilor art. 4 alin. (1) lit. a) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ - teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare, bugetul de venituri şi cheltuieli pe anul 2025, al Societății Naționale „Aeroportul Internațional Timișoara Traian - Vuia” - S.A.se aprobă prin hotărâre a Guvernului, inițiată de Ministerul Transporturilor și Infrastructurii, ordonatorul principal de credite sub autoritatea căruia se află, cu avizul Ministerului Muncii, Familiei, Tineretului și Solidarității Sociale şi al Ministerului Finanțelor. Societatea Națională „Aeroportul Internațional Timișoara Traian - Vuia” - S.A.a fost înființată în conformitate cu prevederile Hotărârii Guvernului nr. 521/1998, este organizată ca societate comercială pe acţiuni și este principala poartă aeriană de intrare în partea de vest a României, fiind al treilea aeroport (ca volum de trafic aerian) din România. * Prin obiectul său de activitate, Societatea Națională „Aeroportul Internațional Timișoara Traian - Vuia” - S.A.asigură exploatarea bazei aeroportuare proprii, dirijarea şi deservirea la sol a aeronavelor, organizarea, asigurarea şi efectuarea serviciilor de handling pe aeroport.

Sursele de finanțare ale Societății Naționale „Aeroportul Internațional Timișoara Traian - Vuia” - S.A.cuprindvenituri proprii, fonduri externe nerambursabile, credite interne contractate în nume propriu, alocaţii de la bugetul de stat.Proiectul bugetului de venituri şi cheltuieli pentru anul 2025 a fost întocmit cu respectarea următoarelor prevederi legale: * Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, aprobată cu completări prin Legea nr. 47/2014, cu modificările şi completările ulterioare;
* prevederile Legii nr. 9/2025 - Legea bugetului de Stat pe anul 2025;
* prevederile OUG nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene;
* prevederile OUG nr. 4/2025 pentru modificarea şi completarea unor acte normative;
* Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung;
* OUG nr. 64/2001 privind repartizarea profitului la societățile naționale, companiile naționale și societățile cu capital integral sau majoritar de stat, precum și la regiile autonome, cu modificările şi completările ulterioare;
* OUG nr. 109/2011 privind guvernanța corporativă a întreprinderilor publice, cu modificările şi completările ulterioare;
* Ordinul Ministrului Finanțelor Publice nr. 3818/2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia;
* Hotărârea nr. 1506/2024 pentru stabilirea salariului de bază minim brut pe ţară garantat în plată;
* Raportul privind situația macroeconomică pe anul 2025 și proiecția acesteia pe anii 2026-2028 (ianuarie 2025);
* Scrisoarea cadru privind contextul macroeconomic, metodologia de elaborare a proiectelor de buget pe anul 2025 și a estimărilor pentru anii 2026-2028, precum și limitele de cheltuieli stabilite pe ordonatorii principali de credite nr. 532570/16.01.2025;
* Legea nr. 165/2018 privind acordarea biletelor de valoare, cu modificările și completările ulterioare;
* Planul de reorganizare, restructurare și redresare financiară al Societății Naționale "Aeroportul Internaţional Timişoara - Traian Vuia" - S.A., în perioada 2025-2028;
* Analiza activelor necesare desfășurării obiectului de activitate al Societății Naționale "Aeroportul Internaţional Timişoara - Traian Vuia" - S.A.;
* programele de achiziții de bunuri şi servicii pentru desfăşurarea activităţii, fundamentate pe baza posibilităţilor reale de plată a acestora;
* programele de investiţii şi dotări, fundamentate în limita surselor legale de finanțare a acestora;
* programele de reducere a creanțelor restante;
* alte reglementări și legi incidente în vigoare.

  |
| 1. **Schimbări preconizate**

Proiectul bugetului de venituri și cheltuieli pentru anul 2025, a fost conceput ca un element de legătură între preliminatul anului 2024 și bugetul previzionat pentru anii 2025, 2026 și 2027, respectând structura și conceptul unui buget multianual.Prin proiectul bugetului de venituri şi cheltuieli pe anul 2025, ca instrument de management financiar, societatea îşi propune asigurarea resurselor financiare necesare pentru îndeplinirea obligaţiilor către terţi, atât din punct de vedere dimensional, pe total venituri şi cheltuieli, cât şi structural, pe fiecare categorie de venituri şi cheltuieli şi pe fiecare verigă organizaţională, rolul procesului de bugetare fiind cel de orientare a activității tuturor sectoarelor din cadrul societății spre același obiectiv: rentabilitate, lichiditate, diminuarea riscurilor, etc.Fundamentarea structurii veniturilor şi cheltuielilor pentru anul 2025, se bazează pe revenirea treptata a situației economico – financiare.În anul 2024, traficul de pasageri a cunoscut pe Aeroportul Internațional Timișoara o scădere cu 2%, înregistrând un număr de 1.323.690 pasageri, în timp ce traficul de marfă a înregistrat în anul 2024 o creștere de 7% față de valorile din anul 2023. De asemenea, la nivelul Aeroportului Timișoara, s-a înregistrat și o scădere cu 5% a numărului total de mișcări de aeronave, de la 16.418 mișcări aeronave în anul 2023 la 15.568 mișcări de aeronave în anul 2024.La întocmirea proiectului de Buget de venituri și cheltuieli pe anul 2025, Aeroportul Internațional Timișoara Traian Vuia S.A. a programat venituri, aferente unui număr de 1.370.040 pasageri, reprezentând aproximativ 86% din nivelul realizat în anul 2019, conform prognozelor ACI emise în luna mai 2024 și un număr de 15.900 mișcări aeronave. În ceea ce privește structura veniturilor care contribuie la realizarea cifrei de afaceri, menționăm că există două categorii de venituri și anume: venituri aeronautice și venituri non-aeronautice. Pe lângă aceste două tipuri de venituri, la nivelul aeroportului, se înregistrează și venituri non-operaționale (venituri din subvenții pentru investiții, venituri financiare).Veniturile aeronautice reprezintă veniturile obţinute de aeroport, din taxele încasate pentru aeronave (taxe aterizare, iluminare, staționare, handling rampă, servicii la cerere etc), taxele încasate pentru pasageri (îmbarcare pasageri, securitate, asistență PMR, acces SITA etc) și alte taxe încasate pentru operațiuni de trafic aerian. Creşterea veniturilor aeronautice pentru anul 2025, comparativ cu anul 2024, cu un procent de 8,98%, este rezultatul influenţei majorării tarifului de îmbarcare pasageri și a ușoarei cresteri a numarului de pasageri estimați. Aceste venituri corespund tarifelor încasate pentru prestarea serviciilor aeronautice pentru companiile aeriene și alți agenți economici, care își desfășoara activitatea în zona airside.Veniturile non-aeronautice reprezintă celelalte categorii de venituri realizate de aeroport, precum: veniturile obținute din serviciul parcare destinat autovehiculelor, veniturile provenite de la accesul la cele două business lounge-uri puse la dispoziție de către aeroport, venituri din închirierea spațiilor pentru birouri, închirieri spații comerciale și din punerea la dispoziție a spațiilor publicitare indoor, outdoor si pe site-ul aeroportului.**Veniturile totale** în valoare de88.161 mii lei, au fost estimate în creștere în anul 2025 faţă de cele preliminate în anul 2024 cu 8,02%, respectiv cu suma de 6.547,34 mii lei, de la 81.613,66 mii lei (anul 2024) la 88.161 mii lei (anul 2025).Creșterea veniturilor totale cu 8,02%, va fi influențată, preponderent de creșterea veniturilor prognozate din serviciile prestate cu 8,98%. În structură, veniturile din exploatare în valoare de 87.881 mii lei, dețin o pondere 99,68%, iar veniturile financiare dețin o pondere de 0,32% în veniturile totale.**Veniturile din exploatare**, în valoare de 87.881 mii lei, au fost estimate în creștere cu 7,83% față de cele preliminate la data de 31.12.2024, respectiv de la 81.496,34 mii lei (anul 2024) la 87.881 mii lei (anul 2025). Cifra de afaceri, în valoare de 66.420 mii lei, a fost estimată cu o creştere de aprox. 8,56% faţă de cea preliminată în anul 2024.**Veniturile financiare î**n valoare de 280 mii lei,sunt programate în creștere cu 138,67%.**Cheltuielile totale,** în valoare de 93.311,20 mii lei,au fost fundamentate în funcţie de activităţile concrete din programele de achiziţii de bunuri şi servicii, pentru desfăşurarea activităţii, fundamentate pe baza posibilităţilor reale de plată a acestora, a programelor de investiţii şi dotări, în limita surselor legale, a recalculării cheltuielilor de natură salarială şi a cheltuielilor de mandat și a altor cheltuieli de exploatare.Cheltuielile totale în valoare de 93.311,20 mii lei, au fost stabilite în directă corelaţie cu nivelul veniturilor totale, pentru anul 2025, fiind estimate în scădere cu 2,13% faţă de cheltuielile totale preliminate în anul 2024, respectiv cu suma de 2.028,30 mii lei. În structura cheltuielilor totale în valoare de 93.311,20 mii lei, cheltuielile din exploatare dețin o pondere 95,93%, iar cheltuielile financiare dețin o pondere de 4,07%.**Cheltuielile de exploatare**, în valoare de 89.511,20 mii lei, au fost programate în scădere cu 1,25% față de cele preliminate la data de 31.12.2024. În totalul cheltuielilor din exploatare, cheltuielile cu bunuri și servicii, dețin o pondere de 27,18%, indicatorul “cheltuielile cu impozite, taxe și vărsaminte asimilate” deține o pondere de 6,93%, indicatorul “cheltuielile cu personalul” deține o pondere de 28,29% iar indicatorul “alte cheltuieli de exploatare” deține o pondere de 37,60%. În structură, cheltuielile cu bunuri și servicii, în valoare de 24.332 mii lei, au fost programate în anul 2025, în scădere cu 29,92% față de cele preliminate în anul 2024.Cheltuielile cu impozite, taxe şi vărsăminte asimilate în valoare de 6.200 mii lei, au fost estimate în creștere cu 10,21% în anul 2025 față de cele preliminate la data de 31.12.2024.Cheltuielile cu personalul in valoare de 25.325,20 mii lei, au fost estimate în anul 2025, în creștere cu 8,02% față cele aprobate în anul 2024, în bugetul de venituri și cheltuieli prin HG nr. 548/2024, respectiv de la 23.444 mii lei (anul 2024) la 25.325,20 mii lei (anul 2025).La fundamentarea cheltuielilor de natură salarială, s-au respectat prevederile art. XXXIII, art. XXXIV alin. (1) lit. a), b), d) și e) din OUG nr. 156/2024.Cheltuielile de natură salarială, în valoare de 22.627 mii lei, au fost estimate în creștere cu 2,40% faţă de suma aprobată în bugetul al anului 2024 prin HG nr. 548/2024, respectiv de la 22.097 mii lei (anul 2024) la 22.627 mii lei (anul 2025), fiind compuse din:- Cheltuieli cu salariile, în valoare de 20.302 mii lei, conform prevederilor art. XXXIV alin. (1), lit. a); - Bonusuri, în valoare de 2.325 mii lei, din care:* 900 mii lei cheltuieli sociale, conform art. XXXIV alin. (1), lit. d) din OUG nr.156/2024 și stabilite în limita de deductibilitate de 5% aplicată asupra valorii cheltuielilor cu salariile, conform Legii nr. 227/2015 privind Codul fiscal, cu modificările și completările ulterioare;
* 1.425 mii lei contravaloare tichete de masă, potrivit art. XXXIV alin. (1), lit. b) din OUG nr. 156/2024, menținute la nivelul aprobat conform HG nr. 548/2024;

Societatea națională nu prevede sume pentru vouchere de vacanță în anul 2025.Creșterea cheltuielilor de natură salarială în anul 2025, în cuantum de 530 mii lei, se datorează:- creșterii cheltuielilor cu salariile cu suma de 511 mii lei, urmare atât a influenței creșterii salariului de bază minim brut pe țară garantat în plată pentru anul 2025 și a celorlalte cheltuieli de natură salarială aferente acestuia, cu valoarea de 76 mii lei (conform HG nr. 1506/2024), cât și a influențelor stabilite pornind de la menținerea drepturilor de natură salarială aflate în plată la data de 30 noiembrie 2024 pentru numărul de personal preliminat la finele anului 2024, ținându-se cont de contractele suspendate;- creșterii bonusurilor, respectiv a valorii cheltuielilor sociale cu suma de 19 mii lei, îndeplinind condițiile conform prevederilor art. XXXIV, alin. (1), lit. d) din OUG nr. 156/2024.Valoarea cheltuielilor de natură salarială preliminate în anul 2024, în sumă de 21.669,84 mii lei, nu depășeste valoarea cheltuielilor de natură salarială aprobată prin bugetul de venituri și cheltuieli al anului 2024, prin HG nr. 548/2024.Cheltuielile aferente contractului de mandat şi a altor organe de conducere şi control, comisii şi comitete, în valoare de 2.138,20 mii lei, sunt fundamentate în conformitate cu prevederile art. 37 alin. (2) și (3) din OUG. 109/2011, cu modificările și completările ulterioare, după cum urmează:1. pentru directori - valoarea este de 510 mii lei;
2. pentru consiliul de administrație – valoarea este 1.628,20 mii lei.

Durata mandatelor, atât pentru directorat cât și pentru membrii consiliului de administrație este de 4 ani, respectiv până la 18.06.2028, fiind definitivată procedura de selecție conform prevederilor OUG nr. 109/2011, cu modificările și completările ulterioare.Alte cheltuieli de exploatare, în valoare de 33.654 mii lei, au fost estimate în creștere în anul 2025 cu 13,06% față de valorile preliminate în anul 2024. **Cheltuielile financiare** în valoare de 3.800 mii lei, au fost estimate în anul 2025, în scădere cu 19,13% față de cele preliminate la data de 31.12.2024.**Rezultatul brut este pierdere** în valoare de 5.150,20 mii lei, estimată în scădere cu 62,48% față de pierderea preliminată la data de 31.12.2024. **Sursele necesare finanțării investițiilor** pentru anul 2025, în valoare de 13.033 mii lei, au fost estimate în scădere cu 12,55% față de valorile preliminate la data de 31.12.2024, și vor fi asigurate din: * - surse proprii constituite din amortizare, în valoare de 12.427 mii lei;
* - credite bancare pentru investiții în valoare de 606 mii lei;
* **Cheltuielile pentru investiții** programate pentru anul 2025, în valoare de 5.682,71 mii lei, au fost estimate în procent de 70,76% față de cele preliminate la data de 31.12.2024.

**Indicatorii economico - financiari** cuprinși în proiectul bugetului de venituri și cheltuieli pe anul 2025, au următoarele valori:- productivitatea muncii, în unități valorice pe total personal mediu, în valoare de 348,73 mii lei/persoană, a fost estimată în creștere cu 7,83% față de cea preliminată în anul 2024;- câștigul mediu lunar pe salariat (lei/persoană) determinat pe baza cheltuielilor de natură salarială, calculat conform Ordonanței Guvernului nr. 26/2013, în valoare de 7.184,85 mii lei/salariat, a fost prevăzut în creștere cu 1,64% față de cel care a fost preliminat în anul 2024;- numărul de personal prognozat la finele anului 2025 de 264 salariați, a fost estimat la același nivel cu cel aprobat în bugetul de venituri și cheltuieli pe anul 2024 prin HG nr. 548/2024 și cu numărul de personal preliminat la finele anului 2024, conform art. XXXIV. – (1) lit. e) din OUG nr. 156/2024; - numărul mediu de salariaţi de 252 salariați a fost estimat la același nivel cu numărul de salariați preliminat la finele anului 2024 și în scădere cu 3 salariați față de cel aprobat în bugetul de venituri și cheltuieli pe anul 2024 prin HG nr. 548/2024;- cheltuielile totale la 1.000 lei venituri totale, în valoare de 1.058,42 lei, au fost estimate în scădere cu 9,40% față de cele preliminate la data de 31.12.2024;- plăţile restante – societatea nu a estimat plăţi restante la data de 31.12.2025;- creanțele restante, în valoare de 1.100 mii lei, au fost estimate în scădere cu 29,28% față de cele preliminate la data de 31.12.2024;- indicele de creștere al veniturilor este de 8,02%, în timp ce indicele de scădere al cheltuielilor este de 2,13%;- - rezultatul brut este pierdere, în valoare de 5.150,20 mii lei, estimată în scădere cu 62,48% fata de pierderea preliminată la data de 31.12.2024.Proiectul bugetului de venituri și cheltuieli pe anul 2025 al Societăţii Naţionale "Aeroportul Internaţional Timişoara - Traian Vuia " - S.A. a fost supus controlului financiar de gestiune conform Hotărârii Guvernului nr. 1151/2012 pentru aprobarea normelor metodologice privind modul de organizare şi exercitare a controlului financiar de gestiune.Proiectul bugetului de venituri și cheltuieli pe anul 2025 al Societăţii Naţionale "Aeroportul Internaţional Timişoara - Traian Vuia " - S.A. a fost avizat de către membrii Consiliului de Administrație prin Decizia nr. 3/28.02.2025 și stabilit de către Adunarea Generală Ordinară a Acționarilor prin Hotărârea nr. 2 din 24.03.2025.Planul de reorganizare, restructurare și redresare financiară al Societății Naționale "Aeroportul Internaţional Timişoara - Traian Vuia" - S.A., în perioada 2025-2028, a fost aprobat, conform prevederilor art. XXXV din OUG nr. 156/2024, prin Decizia C.A. nr. 3/28.02.2025 și hotărârea AGOA nr. 2/24.03.2025. Analiza activelor necesare desfășurării obiectului de activitate al Societății Naționale "Aeroportul Internaţional Timişoara - Traian Vuia" - S.A. a fost aprobată, conform prevederilor art. XXXV din OUG nr. 156/2024, prin Decizia C.A. nr. 4/04.03.2025 și Hotărârea AGOA nr. 2/24.03.2025. În conformitate cu art. 6 alin. (1) din Ordonanța Guvernului nr. 26/2013, proiectul de buget de venituri şi cheltuieli pe anul 2025 a fost supus consultării Sindicatului Aeroportului Timișoara. |
| 1. **Alte informaţii**

În conformitate cu prevederile art. 4, alin. (1), lit. a) din Ordonanța Guvernului nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară, cu modificările şi completările ulterioare, bugetul de venituri și cheltuieli pe anul 2025 al Societății Naționale „Aeroportul Internațional Timișoara Traian - Vuia” - S.A. urmează sa fie aprobat prin Hotărâre de Guvern. Realitatea datelor prezentate în proiectul bugetului de venituri și cheltuieli pe anul 2025, în Planul de reorganizare, restructurare și redresare financiară și în Analiza activelor necesare desfășurării obiectului de activitate aparține organelor de conducere ale Societății Naționale „Aeroportul Internațional Timișoara Traian - Vuia” - S.A., aflată sub autoritatea Ministerului Transporturilor și Infrastructurii. |
| **Secţiunea a 3-a****Impactul socio-economic al proiectului de act normativ** |
| **1. Impact macro-economic**Proiectul de act normativ nu se referă la acest subiect |
| **11. Impactul asupra mediului concurenţial şi domeniului ajutoarelor de stat:**Proiectul de act normativ nu se referă la acest subiect |
| **2. Impact asupra mediului de afaceri**Proiectul de act normativ nu se referă la acest subiect |
| **21.Impactul asupra sarcinilor administrative**Proiectul de act normativ nu se referă la acest subiect |
| **22.Impactul asupra întreprinderilor mici și mijlocii**Proiectul de act normativ nu se referă la acest subiect |
| **3. Impact social**Proiectul de act normativ nu se referă la acest subiect |
| **4. Impact asupra mediului**Proiectul de act normativ nu se referă la acest subiect |
| **5. Alte informaţii**Nu sunt. |
| **Secţiunea a 4-a****Impactul financiar asupra bugetului general consolidat,****atât pe termen scurt, pentru anul curent, cât şi pe termen lung (pe 5 ani)**Proiectul de act normativ nu are impact asupra bugetului general consolidat.  |
| - în mii lei (RON) - |
| Indicatori | Anul curent | Următorii patru ani | Media pe cinci ani  |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care:a) buget de stat, din acesta:1. impozit pe profit
2. impozit pe venit

b) bugete locale1. impozit pe profit

c) bugetul asigurărilor sociale de stat:1. contribuţii de asigurări
 |  |  |  |  |  |  |
| 2. Modificări ale cheltuielilor bugetare, plus/minus, din care:a) buget de stat, din acesta:1. cheltuieli de personal
2. bunuri şi servicii

b) bugete locale:1. cheltuieli de personal
2. bunuri şi servicii

c) bugetul asigurărilor sociale de stat:1. cheltuieli de personal
2. bunuri şi servicii
 |
| 3. Impact financiar, plus/minus, din care:a)buget de statb) bugete locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 7. Alte informaţii Nu sunt |  |
| **Secţiunea a 5-a****Efectele proiectului de act normativ asupra legislaţiei în vigoare** |
| **1. Măsuri normative necesare pentru aplicarea prevederilor proiectului de act normativ (acte normative în vigoare ce vor fi modificate sau abrogate, ca urmare a intrării în vigoare a proiectului de act normativ):***a) acte normative care se modifică sau se abrogă ca urmare a intrării în vigoare a proiectului de act normativ;**b) acte normative ce urmează a fi elaborate în vederea implementării noilor dispoziţii.*Proiectul de act normativ nu se referă la acest subiect |
| **11. Compatibilitatea proiectului de act normativ cu legislația în domeniul achizițiilor publice**Proiectul de act normativ nu se referă la acest subiect |
| **2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare:**Proiectul de act normativ nu se referă la acest subiect |
| **3. Măsuri normative necesare aplicării directe a actelor normative comunitare**Proiectul de act normativ nu se referă la acest subiect |
| **4. Hotărâri ale Curţii de Justiţie a Uniunii Europene** Proiectul de act normativ nu se referă la acest subiect |
| **5. Alte acte normative şi/sau documente internaţionale din care decurg angajamente, făcându-se referire la un anume acord, o anume rezoluţie sau recomandare internaţională ori la alt document al unei organizaţii internaţionale:**Proiectul de act normativ nu se referă la acest subiect |
| **6. Alte informaţii**Nu sunt. |
| **Secţiunea a 6-a****Consultările efectuate în vederea elaborării proiectului de act normativ** |
| **1. Informaţii privind procesul de consultare cu organizaţiile neguvernamentale, institute de cercetare şi alte organisme implicate** Proiectul de act normativ nu se referă la acest subiect |
| **2. Fundamentarea alegerii organizaţiilor cu care a avut loc consultarea precum şi a modului în care activitatea acestor organizaţii este legată de obiectul proiectului de act normativ**Proiectul de act normativ nu se referă la acest subiect. |
| **3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr.521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative**Proiectul de act normativ nu se referă la acest subiect. |
| **4. Consultările desfăşurate în cadrul consiliilor interministeriale în conformitate cu prevederile Hotărârii Guvernului nr.750/2005 privind constituirea consiliilor interministeriale permanente**Proiectul de act normativ nu se referă la acest subiect |
| **5. Informaţii privind avizarea de către:****a) Consiliul Legislativ** **b) Consiliul Suprem de Apărare a Ţării****c) Consiliul Economic şi Social****d) Consiliul Concurenţei** **e) Curtea de Conturi**Proiectul de act normativ nu se referă la acest subiect. |
| **6. Alte informaţii**Nu sunt. |
| **Secţiunea a 7-a****Activităţi de informare publică privind elaborarea** **şi implementarea proiectului de act normativ** |
| **1. Informarea societăţii civile cu privire la necesitatea elaborării proiectului de act normativ**Menţionăm că au fost întreprinse demersurile legale prevăzute de art. 7 alin. (1) din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea de Guvern nr. 561/2009. |
| **2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice** Proiectul de act normativ nu se referă la acest subiect. |
| **3. Alte informații**Nu sunt |
| **Secţiunea a 8-a****Măsuri de implementare** |
| **1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente**Proiectul de act normativ nu se referă la acest subiect. |
| **2. Alte informaţii**Nu sunt. |

|  |
| --- |
| Faţă de cele prezentate, a fost elaborat prezentul proiect deHotărâre de Guvern privind aprobarea bugetului de venituri şi cheltuieli pe anul 2025 al Societății Naționale „Aeroportul Internațional Timișoara Traian - Vuia” - S.A. aflată sub autoritatea Ministerului Transporturilor și Infrastructurii, pe care îl supunem Guvernului spre adoptare. **MINISTRUL TRANSPORTURILOR ȘI INFRASTRUCTURII**  **SORIN MIHAI GRINDEANU**  **AVIZĂM:** **VICEPRIM – MINISTRU** **MARIAN NEACȘU****VICEPRIM – MINISTRU MINISTRUL MUNCII, FAMILIEI, TINERETULUI MINISTRUL FINANȚELOR ȘI SOLIDARITĂȚII SOCIALE** **TÁNCZOS BARNA SIMONA BUCURA - OPRESCU**  |

 **SECRETAR DE STAT,**

 **BOGDAN STELIAN MÎNDRESCU**

 **SECRETAR GENERAL,**

 **MARIANA IONIȚĂ**

 **SECRETAR GENERAL ADJUNCT,**

 **ADRIAN DANIEL GĂVRUȚA**

**DIRECŢIA JURIDICĂ**

**DIRECTOR,**

**MARIUS TOADER**

**DIRECŢIA TRANSPORT AERIAN**

**DIRECTOR,**

**MIHAIL IONESCU**

**DIRECŢIA ECONOMICĂ**

**DIRECTOR,**

**LAURA GÎRLĂ**

**DIRECȚIA GUVERNANȚĂ CORPORATIVĂ**

**DIRECTOR,**

**VALENTIN PURCĂREAȚĂ**